stanford-oval/wikipedia huggingface dataset:
Harry Potter ja puoliverinen prinssi (elokuva)
Tuotanto > Roolijako

Sekä Clémence Poésy että Chris Rankin olivat molemmat kiinnostuneita palaamaan rooleihinsa mutta lokakuussa 2007 Poésy vahvistilähde tarkemmin?, ettei hän ole palaamassa rooliinsa Fleur Delacourina ja Rankin sanoilähde tarkemmin?, että Percy Weasleytä ei valitettavasti nähdä elokuvassa.
Bill Nighy olisi ollut kiinnostunut roolista ja Yates vahvistilähde tarkemmin?, että Nighy tulee olemaan ensimmäinen valinta Rufus Rymistyirin rooliin viimeiseen elokuvaan. Yates kertoi Wizard-lehdelle taistelevansa Rymistyirin käsikirjoitukseen liittämisen puolesta. Rymistyir ei mahtunut elokuvaan, mutta Nighy on vahvistettu rooliin elokuvaa Kuoleman varjelukset varten.
Koe-esiintymiset elokuvaa varten alkoivat huhtikuussa 2007 ja loppuivat 16. marraskuuta 2007.
Tuotanto > Kuvaukset

Elokuvan kuvaukset alkoivat 17. syyskuuta 2007. Elokuvaa kuvattiin aiempin osien tavoin Leavesden Studiossa, Englannissa. Talvikohtauksia on kuvattu myös Bjorlissa, Norjassa. Kuvaukset päättyivät 17. toukokuuta 2008.
Vastaanotto > Palkinnot

Elokuva oli ehdolla parhaan kuvauksen Oscar-palkintoon.
Soundtrack

Elokuvan soundtrack julkaistiin 14. heinäkuuta 2009.
| Raita | Kappale | Kesto | Säveltäjä |
| --- | --- | --- | --- |
| 1. | "Opening" | 2:53 | Nicholas Hooper |
| 2. | "In Noctem" | 2:02 | Nicholas Hooper |
| 3. | "The Story Begins" | 2:05 | Nicholas Hooper |
| 4. | "Ginny" | 1:30 | Nicholas Hooper |
| 5. | "Snape & the Unbreakable Vow" | 2:50 | Nicholas Hooper |
| 6. | "Wizard Wheezes" (ei elokuvassa) | 1:42 | Nicholas Hooper |
| 7. | "Dumbledore's Speech" | 1:31 | Nicholas Hooper |
| 8. | "Living Death" | 1:55 | Nicholas Hooper |
| 9. | "Into the Pensieve" | 1:45 | Nicholas Hooper |
| 10. | "The Book" | 1:44 | Nicholas Hooper |
| 11. | "Ron's Victory" | 1:44 | Nicholas Hooper |
| 12. | "Harry & Hermione" | 2:52 | Nicholas Hooper |
| 13. | "School!" | 1:05 | Nicholas Hooper |
| 14. | "Malfoy's Mission" | 2:53 | Nicholas Hooper |
| 15. | "The Slug Party" | 2:11 | Nicholas Hooper |
| 16. | "Into the Rushes" | 2:33 | Nicholas Hooper |
| 17. | "Farewell Aragog" | 2:08 | Nicholas Hooper |
| 18. | "Dumbledore's Foreboding" | 1:18 | Nicholas Hooper |
| 19. | "Of Love & War" | 1:17 | Nicholas Hooper |
| 20. | "When Ginny Kissed Harry" | 2:38 | Nicholas Hooper |
| 21. | "Slughorn's Confession" | 3:33 | Nicholas Hooper |
| 22. | "Journey to the Cave" | 3:08 | Nicholas Hooper |
| 23. | "The Drink of Despair" | 2:24 | Nicholas Hooper |
| 24. | "Inferi in the Firestorm" | 1:53 | Nicholas Hooper |
| 25. | "The Killing of Dumbledore" | 3:34 | Nicholas Hooper |
| 26. | "Dumbledore's Farewell" | 2:22 | Nicholas Hooper |
| 27. | "The Friends" | 2:00 | Nicholas Hooper |
| 28. | "The Weasley Stomp" | 2:51 | Nicholas Hooper |
Aiheesta muualla

Wikisitaateissa on kokoelma sitaatteja aiheesta .
Harry Potter ja puoliverinen prinssi Internet Movie Databasessa (englanniksi)
Björkbacka, Hannu: Harry Potter ja puoliverinen prinssi (Arkistoitu – Internet Archive). Keskipohjanmaa 23.7.2009.
Taikuutta ja teinikuhertelua. Iltalehti 16.7.2009.
Poussu, Tarmo: IS-arvio: Uusi Harry Potter -elokuva toimii, muttei yllätä (Arkistoitu – Internet Archive). Ilta-sanomat 17.7.2009.
Ivan Navumenka

Ivan Navumenka valkovenäläisessä postimerkissä.
Ivan Jakaulevitš Navumenka (valkoven. Іван Якаўлевіч Навуменка, 16. helmikuuta 1925 Vasilevitšy – 17. joulukuuta 2006 Minsk) oli valkovenäläinen kirjailija, kirjallisuudentutkija ja yhteiskuntavaikuttaja.
Ivan Navumenka syntyi rautatieläisen perheeseen. Hän osallistui toiseen maailmansotaan ja työskenteli sen jälkeen toimittajana.  Navumenka valmistui Valko-Venäjän valtionyliopistosta vuonna 1950 ja suoritti jatkotutkinnon vuonna 1954. Hän työskenteli aikakauslehti Maladostsin toimittajana vuosina 1953–1958 ja valtionyliopiston valkovenäläisen kirjallisuuden laitoksen opettajana vuodesta 1958. Navumenka väitteli tohtoriksi vuonna 1969 ja sai nimityksen professoriksi vuonna 1971. Vuosina 1973–1982 hän oli Valko-Venäjän tiedeakatemian kirjallisuuden instituutin johtaja, vuodesta 1982 tiedeakatemian varapuheenjohtaja ja vuodesta 1992 tiedeakatemian puhemiehistön neuvonantaja.
Navumenkan ensimmäiset kertomukset ilmestyivät vuonna 1955. Kokoelma Tapoli junatstva (”Nuoruuden poppelit”, 1966) sai Valko-Venäjän komsomolin palkinnon. Kirjailijan teokset kuvaavat nuorisoa ja toista maailmansotaa sekä käsittelevät elämänfilosofisia kysymyksiä. Navumenka on laatinut myös kirjallisuustieteellisiä tutkimuksia. Janka Kupalaa ja Jakub Kolasia käsittelevät teokset saivat Valko-Venäjän SNT:n valtionpalkinnon vuonna 1972. Vuonna 1997 Navumenka sai Valko-Venäjän tiedeakatemian palkinnon.
Navumenka oli Neuvostoliiton kirjailijaliiton jäsen vuodesta 1957. Hän toimi Valko-Venäjän SNT:n korkeimman neuvoston puheenjohtajana vuosina 1985–1990. Navumenka nimitettiin Valko-Venäjän ansioituneeksi tieteilijäksi vuonna 1978, tiedeakatemian akateemikoksi vuonna 1980 ja Valko-Venäjän kansankirjailijaksi vuonna 1995.
Hiihdon maailmanmestaruuskilpailut 2021 – miesten normaalimäki

| Hiihdonmaailmanmestaruuskilpailut 2021> Maastohiihto  |
| --- | --- | --- | --- | --- | --- | --- | --- |
| Sprintti |  | miehet |  | naiset |  |  |  |
| Vapaa tyyli |  | miehet |  | naiset |  |  |  |
| Yhdistelmäkilpailu |  | miehet |  | naiset |  |  |  |
| Perinteinen |  | miehet |  | naiset |  |  |  |
| Parisprintti |  | miehet |  | naiset |  |  |  |
| Viesti |  | miehet |  | naiset |  |  |  |
Yhdistetty 
| Normaalimäki |  | miehet |  | naiset |  |  |  |
| Suurmäki |  | miehet |  |  |  |  |  |
| Joukkuemäki |  | miehet |  |  |  |  |  |
| Parisprintti |  | miehet |  |  |  |  |  |
Mäkihyppy 
| Normaalimäki |  | miehet |  | naiset |  |  |  |
| Suurmäki |  | miehet |  | naiset |  |  |  |
| Joukkuemäki |  | miehet |  | naiset |  |  |  |
| Sekajoukkuemäki |  | seka |  |  |  |  |  |
| n · k ·  | n · k ·  | n · k ·  | n · k ·  |  |  |  |  |
Hiihdon maailmanmestaruuskilpailujen 2021 miesten normaalimäki järjestettiin 27. helmikuuta 2021.
Huntulavastajat

| Huntulavastajat |
| --- | --- |
 Tulihuntulavastaja (Sericulus aureus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Lavastajat Ptilonorhynchidae
Suku::  Huntulavastajat  Sericulus  Swainson, 1825
Katso myös
   Huntulavastajat Wikispeciesissä   Huntulavastajat Commonsissa 
Infobox OKNimi-testi OK: 
Huntulavastajat (Sericulus) on lavastajien heimoon kuuluva varpuslintusuku. Huntulavastajien sukuun kuuluu BirdLifen mukaan 4 lajia:
Australianhuntulavastaja (Sericulus chrysocephalus)
Liekkihuntulavastaja (Sericulus bakeri)
Naamiohuntulavastaja (Sericulus aureus)
Tulihuntulavastaja (Sericulus ardens)
Aiheesta muualla

ITIS: Sericulus (englanniksi)
Huntu – Kun okkultismi saapui Suomeen

| Huntu – Kun okkultismi saapui Suomeen |
| --- | --- |

Ohjaaja:  Ukko Torni
Käsikirjoittaja:  Ukko Torni
Pääosat:  Rikhard Larvanto
Valmistustiedot
Valmistusmaa:  Suomi
Tuotantoyhtiö:  Torni-Filmi
Levittäjä:  Torni-Filmi
Ensi-ilta:  18. marraskuuta 2022 (Rokumentti)
Kesto:  98 minuuttia
Alkuperäiskieli:  suomi
Infobox OKNimi-testi OK: 
Huntu – Kun okkultismi saapui Suomeen on Ukko Tornin ohjaama ja käsikirjoittama suomalainen dokumenttielokuva vuodelta 2022. Elokuva tuotettiin joukkorahoituskampanjan avulla.
Dokumentti käsittelee okkultismin ja esoterian historiaa ja okkultististen liikkeiden historiaa Suomessa 1800-luvulta lähtien. Elokuvassa haastatellaan suomalaisia tutkijoita, kirjailijoita ja taiteilijoita.
Aiheesta muualla

Salatieteet Suomessa - millainen sija okkultismilla on maassamme? Kulttuuriykkönen.
I Am Your God

| I Am Your God> Tiedot |
| --- | --- |
Toiminnassa:  2018–
Tyylilaji:  melodinen death metal
Kotipaikka:   Rovaniemi, Suomi
Laulukieli:  englanti
Jäsenet:  Julius Vetämäjärvi, laulu   Joonas Roivainen, basso   Atte Autio, rummut   Matti Hietala, kitara   Joonas Erkkonen, kitara  
Levy-yhtiö:  Out of Line Music  
Aiheesta muualla
Kotisivut
Infobox OKNimi-testi OK: 
I Am Your God on vuonna 2018 perustettu suomalainen melodista death metalia esittävä yhtye. Musiikillisiksi vaikuttajikseen yhtyeen jäsenet ovat nimenneet muun muassa Ville Laihialan, Bullet for My Valentinen ja In Flamesin.
I Am Your God julkaisi maaliskuussa 2020 "Flowers on Your Grave" -nimisen kappaleen, jonka Spotify lisäsi soittolistoilleen. Saksalaisen levy-yhtiö Out of Line Musicin edustaja kuuli kappaleen ja solmi elokuussa 2020 yhtyeen kanssa levytyssopimuksen. Debyyttialbumi The Resurrection julkaistiin kaksi kuukautta myöhemmin 23. lokakuuta 2020. Yhtyeen kappaleet saivat myös ensimmäisen kerran radiosoittoa Radio Rockilla.
Diskografia

The Resurrection (2020)
Sinister (2023)
Diskografia > EP:t

Another day to Die (2023)
Shotgun (2023)
Diskografia > Singlet

"Betrayal" (2019)
"The Loop" (2019)
"In Those Times" (2019)
"Flowers On Your Grave" (2020)
"Believe Again" (2020)
"My Venom" (2021)
"Dead Standing Tree" (2021)
"Warriors" (2022)
"The Hell I Create" (2023)
"Haunting Hell" (2024)
Aiheesta muualla

I Am Your God Encyclopaedia Metallumissa (englanniksi)
Ilkka J. Kari

Ilkka J. Kari (s. 16. maaliskuuta 1952 Karhula) on suomalainen toimitusjohtaja, insinööri ja entinen espoolainen kokoomusvaikuttaja, joka toimi muun muassa kahdeksan vuotta Espoon kaupunginhallituksen puheenjohtajana. Nykyisin Kari toimii kiinteistöalalla. Kari on vihreiden ympäristö- ja ilmastoministeri Emma Karin isä.
Senioritalo Kultalampi

Ilkka J. Kari suunnitteli Kari Management Company:n kautta Espoon Leppävaaraan yli 55-vuotiaille tarkoitettua korkeatasoista palvelutaloa työnimellä Kultalampi ja toimi hankkeen vetäjänä. Tarkoituksena oli rakentaa 110 palveluasuntoa sekä alakertaan ravintola, fysioterapiapalvelut ja kampaamo. Talon rakentaja toimi IdeaPro Oy ja rakentaminen alkoi keväällä 2007. Palvelutalon oli tarkoitus valmistua 2008, mutta rakentaminen ei sujunut aikataulussa vaan keskeytyi keväällä 2007. Lopulta rakennusyritys haettiin konkurssiin helmikuussa 2009 ja asunto-yhtiö puoli vuotta myöhemmin.
Hiukan yli puolet rakennuksesta ehti valmistua. Keskeneräisen rakennuksen huoneistoista suurin osa oli tuolloin myyty ja ostajien etukäteen maksamat rahat jo käytetty. Konkurssipesä myi keskeneräisen rakennuksen sen suurimmalle velkojalle Sampo Pankille ja samalla asunnot muutettiin tavallisiksi asuinhuoneistoiksi. Asunto-osakeyhtiön nimi on nykyisin Leppävaaran Aurinkopiha. Poliisi tutkii tapausta törkeänä petoksena. Molemmat konkurssipesät vaativat yli 9 miljoonan euron saatavia ja epäilevät yhtiön varoja siirretyn ulkomaille.
Länsi-Uudenmaan poliisin tutkinnan valmistuttua heinäkuun puolivälissä 2013 vyyhdessä yksi pääepäiltyjä on Kari, joka on ollut keskeisessä asemassa sekä Kultalammessa että sen rakennuttajayhtiössä Idea-Prossa. Kultalammen rakennushankkeen rahoja käytettiin runsaat neljä miljoonaa euroa Yhdysvalloissa epäonnistuneisiin sijoituksiin. Helsingin käräjäoikeus hylkäsi syytteet, mutta kesällä 2017 Helsingin hovioikeus tuomitsi Karin viideksi vuodeksi vankeuteen ja tämä tuomio säilyi myös Korkeimmassa oikeudessa.
Lampan talo

Ilkka J. Kari toimii Hotelli Helena Oy:n omistajana, jonka tarkoituksena oli saneerata Pohjois-Esplanadilla sijaitseva Helsingin kolmanneksi vanhin rakennus, Lampan talo, perhehotelliksi. Helsingin kaupunki myi talon Kari Management Companylle 3,2 miljoonalla eurolla huhtikuussa 2008. Kari sitoutui kunnostamaan suojellun tilan vuoden sisällä, mutta remontti jäi kesken. Helsingin kaupungin maanvuokrasopimuksen mukaan hotellin piti olla valmis vuoden 2010 lopussa. Muussa tapauksessa Karin yhtiölle lankeaa uhkasakko sekä sopimuksen irtisanominen. Syksyllä 2010 Hotelli Helena Oy jätti yrityssaneeraushakemuksen ja ilmoitti, että sopimus on myyty eteenpäin tuntemattomalle yhtiölle lähes 7 miljoonan euron hinnalla. Yhtiön ja kaupungin maanvuokrasopimuksen mukaan vuokrausoikeutta ei voi myydä erillään. Yrityssaneeraushakemus ei mennyt läpi ja niinpä Finnvera, Aktia Pankki ja Keskinäinen Eläkevakuutusyhtiö Etera hakivat Hotelli Helenaa konkurssiin. Monien viivästyksien jälkeen Helsingin käräjäoikeus asetti yhtiön konkurssiin 10. maaliskuuta 2011.
Ioane Petritsi

Ioane Petritsi (georg. იოანე პეტრიწი) oli georgialainen 1000- tai 1100-luvun uusplatonilainen filosofi. Hänet tunnetaan parhaiten Prokloksen käännöksistään, joihin hän laati laajan kommentaarin. Myöhemmissä lähteissä häneen viitataan myös nimellä Ioane Tšimtšimeli (georg. იოანე ჭიმჭიმელი).
Petritsin elämästä ei ole säilynyt luotettavia tietoja, lukuun ottamatta epäsuoria viittauksia hänen omissa teoksissaan ja 1700-luvun georgialaisen tutkimuksen tuottamia muutamia yksityiskohtia. Hänen kerrotaan syntyneen aatelisperheeseen Samtskhen maakunnassa ja saaneen koulutuksensa Konstantinopolissa Mikael Pselloksen ja Johannes Italoksen ohjauksessa. Italoksen tuomion jälkeen hän vaikuttaa paenneen georgialaiseen Batškovon luostariin Bulgariassa. Tästä hän sai epiteettinsä Petritsi. Hän käänsi useita pääosin uusplatonilaisia filosofisia teoksia yrittäessään sovittaa antiikin ideoita yhteen kristinuskon keskeisen viestin kanssa. Hänen laaja-alaiset filosofiset näkemyksensä aiheuttivat konfliktin hänen ja Georgian patristisen ortodoksian välille, kunnes kuningas Davit IV vakiinnutti lopulta hänen asemansa Gelatin akatemiassa. Hän käänsi Aristotelesta, Proklosta, Nemesiosta, Hermias Aleksandrialaista, osia Raamatusta, hagiografiaa ja joitakin muita teoksia. Hänen harvoista omaperäisistä teoksistaan merkittävimmäksi nousee laaja Prokloksen ja uusplatonismin kommentaari. Hän laati kuitenkin myös askeettista ja mystistä runoutta sekä hymnejä.
Petritsillä oli sekä filosofiallaan että kirjoitustyylillään pitkäaikainen vaikutus georgialaiseen filosofiseen ajatteluun ja kirjallisuuteen, joka nousi aiempaa huomattavammaksi 1700-luvulla uudistusmielisen oppineen katolikos Anton I:n aikana.
Aiheesta muualla

Gigineishvili, Levan: The Platonic Theology of Ioane Petritsi.  Gorgias Press, 2007.  ISBN 1593333951.
Hän

Hän voi tarkoittaa:
hän, persoonapronomini
"Hän", J. Karjalaisen kappale vuodelta 1988
"Hän", Markku Suomisen esittämä käännöskappale
Hänin kieli, Alaskassa ja Kanadassa puhuttava uhanalainen kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hän”, voi hakea sivunnimihaulla, laajalla sivunnimihaulla tai tekstihaulla.
Häiden vietto Karjalan runomailla

| Häiden vietto Karjalan runomailla |
| --- | --- |

Ohjaaja:  A. O. Väisänen
Käsikirjoittaja:  U. T. Sirelius
Tuottaja:  A. O. Väisänen
Säveltäjä:  Armas Launis
Kuvaaja:  J. W. Mattila
Valmistustiedot
Valmistusmaa:  Suomi
Tuotantoyhtiö:  Kalevalaseura-säätiö
Ensi-ilta:  28. helmikuuta 1921
Kesto:  66 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb
Elonet
Infobox OKVirheellinen NIMI-arvo: 
Häiden vietto Karjalan runomailla on suomalainen vuonna 1921 valmistunut pitkä kansatieteellinen dokumenttielokuva. Elokuvan tuotti Kalevalaseura. Suojärvellä kuvatussa elokuvassa esiteltiin rekonstruoituja perinteisiä rajakarjalaisia häämenoja. Elokuvan suunnittelusta vastasi kansatieteilijä, professori U. T. Sirelius ja sen ohjauksesta vastasi kansanmusiikin ja kansanrunouden asiantuntija, professori A. O. Väisänen. Elokuvan näyttelijät olivat paikallisia Suojärven ja Porajärven asukkaita. Säveltäjä Armas Launis sovitti elokuvaa varten musiikkia Seitsemän veljestä- ja Kullervo-oopperoistaan. Elokuvan yleisömenestys oli keskinkertainen, ulkomaita varten tehtiin elokuvan englanninkielisin tekstein varustettu versio nimellä Wedding in poetic Karjala.
Elokuva kuvattiin kesällä 1920 Suojärvellä, kuvausretkikuntaan kuuluivat johtajana toiminut U. T. Sirelius, kuvaajana taiteilija J. W. Mattila, folkloristiikan asiantuntijana Väinö Salminen ja kansanmusiikin sekä suorasanaisen kansanrunouden tuntijana sekä taloudenhoitajana ja elokuvan ohjaajana A. O. Väisänen. Elokuva koostuu viidestä osasta: kosinta, sulhasen kodin katsojaiset, läksiäiset, häämatka ja häät sulhasen kotona. Lopussa on vielä lyhyt kaskeamista kuvaava jakso. Häidenvietto ei vastannut suojärveläistä perinnettä vaan oli Kalevalaseuran retkikunnan tekemä rekonstruktio. Morsiamen kotia esitti suojärveläinen Bomban talo ja sulhasen kotia toinen vaatimattomampi suojärveläinen talo. Sulhasta esitti Benjamin Trofimov (myöh. Tervas) ja morsianta Lyyli Home, kanteleen soittajana elokuvassa oli Iivana Brelo. Elokuvan sisäkuvauksia varten rakennettiin hirsinen pirttirakennelma Suojärven Kuikkaniemeen. Rakennelma oli suunniteltu niin, että sisäkuvaukset voitiin tehdä luonnonvalossa, koska Suojärvellä ei tuohon aikaan vielä ollut sähkövirtaa käytettävissä.
Aiheesta muualla

Mykkäelokuvasivusto : Häiden vietto Karjalan runomailla
Hiihdon maailmanmestaruuskilpailut 2021 – miesten 15 km vapaa tyyli

| Hiihdonmaailmanmestaruuskilpailut 2021> Maastohiihto  |
| --- | --- | --- | --- | --- | --- | --- | --- |
| Sprintti |  | miehet |  | naiset |  |  |  |
| Vapaa tyyli |  | miehet |  | naiset |  |  |  |
| Yhdistelmäkilpailu |  | miehet |  | naiset |  |  |  |
| Perinteinen |  | miehet |  | naiset |  |  |  |
| Parisprintti |  | miehet |  | naiset |  |  |  |
| Viesti |  | miehet |  | naiset |  |  |  |
Yhdistetty 
| Normaalimäki |  | miehet |  | naiset |  |  |  |
| Suurmäki |  | miehet |  |  |  |  |  |
| Joukkuemäki |  | miehet |  |  |  |  |  |
| Parisprintti |  | miehet |  |  |  |  |  |
Mäkihyppy 
| Normaalimäki |  | miehet |  | naiset |  |  |  |
| Suurmäki |  | miehet |  | naiset |  |  |  |
| Joukkuemäki |  | miehet |  | naiset |  |  |  |
| Sekajoukkuemäki |  | seka |  |  |  |  |  |
| n · k ·  | n · k ·  | n · k ·  | n · k ·  |  |  |  |  |
Hiihdon maailmanmestaruuskilpailujen 2021 miesten 15 km vapaa tyyli järjestettiin 3. maaliskuuta 2021.
Italia kesäolympialaisissa 1896

Italia osallistui Ateenan olympialaisiin 1896 yhden urheilijan joukkueella. Ainoa urheilija oli ammuntaan osallistunut Giuseppe Rivabella, joka osallistui 200 metrin sotilaskivääri -kilpailuun. Hän ei päässyt kilpailussa mitaleille, eikä hänen tuloksensa ole tiedossa.
Imperium Galactica II

| Imperium Galactica II |
| --- | --- |

Kehittäjä:  Digital Reality
Julkaisija:  Infogrames GT Interactive
Jakelija:  Steam, GOG.com, Google Play ja App Store
Suunnittelija:  Digital Reality
Säveltäjä:  Tamás Kreiner, Gábor Pallos
Ohjelmoija:  István Árpád Kiss
Julkaistu:   1. joulukuuta 1999
Lajityyppi:  reaaliaikainen strategiapeli
Pelimuoto:  moninpeli ja yksinpeli
Ikäluokitus:  ESRB: T  
Alusta:  Windows
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Imperium Galactica II on Digital Realityn kehittämä ja Infogramesin julkaisema reaaliaikainen strategiapeli. Peli on julkaistu vuonna 1999 Windowsille. Peli on jatko-osa Imperium Galactica -pelille.
Pelissä eri kansat yrittävät valloittaa avaruutta itselleen rakentamalla suuria laivastoja, armeijoita ja valtaamalla niiden avulla planeettoja itselleen. Pelissä voi suunnitella omia aluksia ja tankkeja tai ostaa niitä toisilta kansoilta, luoda diplomaattisia suhteita muihin kansoihin, vakoilla toisia kansoja ja kehitellä uusia keksintöjä.
Pelissä on 4X-lajityypin ominaisuuksia.
Vastaanotto ja palkinnot

Peli on saanut GameSpotin arvostelussa arvosanaksi 8.4/10.
Peli on voittanut BAFTA Interactive Entertainment Awards -palkinnon musiikistaan.
Aiheesta muualla

Imperium Galactica II: Alliances MobyGamesissa (englanniksi)
Imperium Galactica II Internet Movie Databasessa (englanniksi)
Huntsman Corporation

| Huntsman Corporation |
| --- | --- |

Yritysmuoto:  pörssiyhtiö
Osake:  NYSE: HUN
ISIN:  US4470111075
Perustettu:  1970
Perustaja:  Jon Huntsman Sr.
Toimitusjohtaja:  Peter R. Huntsman
Puheenjohtaja:  Jon M. Huntsman
Kotipaikka:  The Woodlands, Texas, USA
Liikevaihto:  11,2 mrd. USD (2012)
Henkilöstö:  12 000
Infobox OKVirheellinen NIMI-arvo: 
Huntsman Corporation on yhdysvaltalainen kemianteollisuuden yritys. Sen tuotevalikoimaan kuuluvat muun muassa erilaiset kuluttajatuotteiden kuten puhdistusaineiden raaka-aineet, polyuretaanit ja pigmentit, ja sen yritysasiakkaisiin kuuluvat BMW, General Electric, Chevron, Procter & Gamble ja Unilever. Huntsmanilla on yli 75 tuotanto- ja tuotekehityslaitosta yli 30 maassa. Yksi niistä on Porin titaanidioksiditehdas Suomessa.
The Huntsman Corporation perustettiin vuonna 1970 nimellä The Huntsman Container Corporation. Yritys toimi pitkään muovipakkausalalla, mutta on vuodesta 2000 keskittynyt kemianteollisuuteen. Perheyritys listattiin New Yorkin pörssiin helmikuussa 2005. Yritys on kasvanut etenkin ostamalla muita yrityksiä, mutta on myös luopunut joistakin toiminnoistaan.
2000-luvun loppuvuosina Huntsman oli kahden sittemmin peruuntuneen ostotarjouksen kohteena, joista seurasi oikeusjuttuja.
Ionisoivan säteilyn vaikutusten tieteellinen komitea

Yhdistyneiden kansakuntien tunnus. UNSCEAR on osa YK-järjestelmää ja osoittaa raporttinsa YK:n yleiskokoukselle.
Ionisoivan säteilyn vaikutusten tieteellinen komitea  (UNSCEAR, engl. United Nations Scientific Commitee on the Effects of Atomic Radiation) on Yhdistyneiden kansakuntien ionisoivan säteilyn vaikutusten tieteellinen komitea. Sen on perustanut YK:n yleiskokous vuonna 1955 tutkimaan säteilyn vaikutuksia ihmiseen ja ympäristöön. Nykyään UNSCEAR:ia pidetään alansa johtavana asiantuntijajärjestönä. Komitea koostuu tiedemiehistä 21 maasta: Argentiinasta, Australiasta, Belgiasta, Brasiliasta, Britanniasta, Egyptistä, Indonesiasta, Intiasta, Japanista, Kanadasta, Kiinasta, Meksikosta, Perusta, Puolasta, Ranskasta, Ruotsista, Saksasta, Slovakiasta, Sudanista, Venäjältä sekä Yhdysvalloista. UNSCEAR:n komitean toimintaa tukee sihteeristö, joka sijaitsee Wienissä.
Komitean työ keskittyy lähinnä säteilyturvallisuusalan tieteellistä tutkimusta summaavien YK:n yleiskokoukselle osoitettujen raporttien tuottamiseen. UNSCEAR:n raportteja pidetään yleisesti alan tutkijoiden konsensusjulkaisuina.
Aiheesta muualla

UNSCEAR:n kotisivut
Ivar Lykke (poliitikko)

| Ivar Lykke |
| --- | --- |

Norjan pääministeri
 Lykken hallitus 5. maaliskuuta 1926 – 28. tammikuuta 1928  
Edeltäjä:  Johan Ludwig Mowinckel
Seuraaja:  Christopher Hornsrud
Norjan ulkoministeri
 Lykken hallitus 5. maaliskuuta 1926 – 28. tammikuuta 1928  
Edeltäjä:  Johan Ludwig Mowinckel
Seuraaja:  Edvard Bull
Suurkäräjäedustaja
 1915–1945  
Henkilötiedot
Syntynyt: 9. tammikuuta 1872 Trondheim, Norja
Kuollut: 6. joulukuuta 1949 (77 vuotta) Trondheim, Norja
Ammatti:  liikemies, poliitikko
Tiedot
Puolue:  Høyre
Ivar Lykke (9. tammikuuta 1872 Trondheim – 4. joulukuuta 1949 Trondheim) oli norjalainen liikemies ja Høyren poliitikko, joka toimi Norjan pääministerinä vuosina 1926–1928 ja samalla myös ulkoministerinä. Hän istui suurkäräjillä vuosina 1915–1945 ja oli niiden puhemiehenä vuosina 1920–1921 sekä 1923–1926.